stanford-oval/wikipedia huggingface dataset:
อารามเชินทาล

สำหรับความหมายอื่น ดูที่ คริสต์ศาสนสถาน
ด้านหน้าอารามเชินทาล
อารามเชินทาล (เยอรมัน: Kloster Schöntal/Reichskloster Schöntal) เดิมเป็นแอบบีย์ของนักพรตคณะซิสเตอร์เชียนที่ตั้งอยู่ที่เมืองเชินทาล ในรัฐบาเดิน-เวือร์ทเทิมแบร์ค ทางใต้ของประเทศเยอรมนี ความสำคัญของอารามนี้คือศิลปะบารอกที่สวยงามมาก ในปัจจุบันแอบบีย์ใช้เป็นสถานที่สำหรับการฝึกอบรมและเข้าเงียบ
แอบบีย์นี้เริ่มสร้างในปี ค.ศ. 1153 โดยวูฟแฟรม ฟ็อน เบเบินบวร์ค (Wolfram von Bebenburg) นักพรตในอารามแต่เดิมมาจากอารามมอลบรอนน์ ตัวโบสถ์ย้ายจากที่ตั้งเดิมไปอยู่ริมฝั่งแม่น้ำยัคสท์ (Jagst) ระหว่างปี ค.ศ. 1157 ถึง ค.ศ. 1163 ที่ดินที่สร้างอารามแต่เดิมเป็นของตระกูลฟ็อน แบร์ลิชชิงเงิน (von Berlichingen) ตระกูลฟ็อน แบร์ลิชชิงเงินขอสิทธิที่จะฝังศพได้ที่อารามนี้
ในปี ค.ศ. 1418 แอบบีย์ก็ได้รับการสถาปนาเป็นจักรพรรดิอาราม (Imperial abbey) จนถึงปี ค.ศ. 1495
แอบบีย์นี้รอดภัยจากสมัยการปฏิรูปศาสนาฝ่ายโปรเตสแตนต์มาได้ แต่มาถูกล้อมระหว่างสงครามสามสิบปีจนนักพรตต้องหนีออกจากอารามเมื่อปี ค.ศ. 1631 หลังจากนั้นแอบบีย์ก็ถูกทิ้งร้างจนทรุดโทรม ทหารใช้เป็นที่พักบ้างหลายครั้งระหว่างปี ค.ศ. 1648
เชินทาลนี้มาฟื้นตัวเอาเมื่อเบ็นเนอดิคท์ คนิทเทิล (Benedikt Knittel) มาเป็นอธิการอาราม ระหว่างที่เป็นอธิการสท่านก็สร้างอารามแบบบารอก โดยให้เลอ็อนฮาร์ท ดีนท์เซินโฮเฟอร์ เป็นผู้ออกแบบ ระยะนั้นมีนักพรตราว 40 องค์และมีภราดา (Lay brother) อีกราว 30 คน
พอมาถึงปี ค.ศ. 1802 อารามนี้ก็ถูกเวนคืนเป็นของรัฐบาเดิน-เวือร์ทเทิมแบร์ค เครื่องเรือนในอารามก็ถูกย้ายไปเมืองชตุทการ์ท ปัจจุบันนี้แอบบีย์เป็นของมุขมณฑลร็อทเทินบวร์ค-ชตุทการ์ท ซึ่งใช้เป็นสถานที่สำหรับการประชุม สัมมนา และฝึกอบรม
ดูเพิ่ม

แอบบีย์
แหล่งข้อมูลอื่น

เว็บไซต์อารามเชินทาล(ภาษาเยอรมัน)
เว็บไซต์อารามเชินทาล(ภาษาเยอรมัน)
รูปภาพ

ด้านหน้า
ช่องทางเดินกลาง
เพดาน
เพดาน
หัวเสาปูนปั้น
แท่นบูชาเอก
รายละเอียดเหนือแท่นบูชา
รูปปั้น
แท่นบูชารอง
รูปปั้นนักบุญแอนดรูว์
รูปปั้นนักบุญเปโตร
แท่นเทศน์
อาร์ทัวร์ โชเพินเฮาเออร์

| อาร์ทัวร์ โชเพินเฮาเออร์ |
| --- | --- |

เกิด: 22 กุมภาพันธ์ ค.ศ. 1788 ดันท์ซิช
เสียชีวิต: 21 กันยายน ค.ศ. 1860 แฟรงก์เฟิร์ต สมาพันธรัฐเยอรมัน

ยุค: ปรัชญาของคริสต์ศตวรรษที่ 19
แนวทาง: ปรัชญาตะวันตก
สำนัก: ลัทธิคานต์, อุดมคตินิยม
ความสนใจหลัก: อภิปรัชญา, สุนทรียศาสตร์, จริยธรรม, ปรากฏการณ์วิทยา, ศีลธรรม, จิตวิทยา
แนวคิดเด่น: เจตจำนง, มูลบัญญัติสี่ประการของเหตุผล, ทุทรรศนนิยม
 ได้รับอิทธิพลจาก เพลโต, อิมมานูเอล คานต์, อุปนิษัท, โยฮัน ว็อล์ฟกัง ฟ็อน เกอเทอ, วิลเลียม เชกสเปียร์, บารุค สปิโนซา, เดวิด ฮูม, จอร์จ บาร์คลีย์, พระโคตมพุทธเจ้า 
 เป็นอิทธิพลต่อ ซามูเอล เบ็คเค็ทท์, อ็องรี แบร์กซง, ฆอร์เฆ ลุยส์ บอร์เฆส, เลยต์เซิน แอคแบร์ตึส ยัน เบราเวอร์, ยาค็อพ บวร์คฮาร์ท, อัลเบิร์ต ไอน์สไตน์, Mihai Eminescu, ซีคมุนท์ ฟร็อยท์, จอห์น เอ็น. เกรย์, คนุท ฮัมซุน, ทอมัส ฮาร์ดี, เอดูอาร์ท ฟ็อน ฮาร์ทมัน, แฮร์มัน เฮ็สเซอ, มัคส์ ฮอร์คไฮเมอร์, โฌริส-การ์ล อุยส์ม็องส์, โยฮันเนิส อิทเทิน, คาร์ล ยุง, คาร์ล เคราส์, ฌูล ลาฟอร์ก, Suzanne Langer, โทมัส มัน, กี เดอ โมปาซ็อง, ฟิลลิพ ไมน์เล็นเดอร์, เอตโตเร มาโยรานา, ฟรีดริช นีทเชอ, คาร์ล พ็อปเพอร์, มาร์แซล พรุสต์, กิลเบิร์ต ไรล์, จอร์จ แซนทีแอนา, ฌ็อง-ปอล ซาทร์, แอร์วีน ชเรอดิงเงอร์, เลโอ ตอลสตอย, ฮันส์ ไฟอิงเงอร์, สวามีวิเวกานันทะ, ริชชาร์ท วากเนอร์, อ็อทโท ไวนิงเงอร์, ลูทวิช วิทเกินชไตน์, ปีเตอร์ เวสเซล แซพเฟอ, มีแชล แวลแบ็ก 
 
ลายมือชื่อ

อาร์ทัวร์ โชเพินเฮาเออร์ (เยอรมัน: Arthur Schopenhauer) เป็นนักปรัชญาชาวเยอรมันที่เป็นที่รู้จักกันดีในความแจ่มแจ้งทางปรัชญาและทุทรรศนนิยมของความไม่มีพระเจ้า เมื่ออายุ 25 ปีโชเพินเฮาเออร์พิมพ์ปริญญานิพนธ์ มูลบัญญัติสี่ประการของเหตุผล (Über die vierfache Wurzel des Satzes vom zureichenden Grunde) ที่เป็นปรัชญาที่พิจารณาคำถามที่ว่าเหตุผลเพียงอย่างเดียวจะสามารถให้คำตอบเกี่ยวกับโลกได้หรือไม่
งานชิ้นที่มีอิทธิพลที่สุดของโชเพินเฮาเออร์ Die Welt als Wille und Vorstellung (The World as Will and Representation) เน้นบทบาทของแรงบันดาลใจ (motivation) ของมนุษย์ที่โชเพินเฮาเออร์เรียกว่า "เจตจำนง" (Will)
การวิจัยของโชเพินเฮาเออร์นำไปสู่การสรุปว่าความต้องการทางอารมณ์, ทางร่างกาย และทางเพศ เป็นสิ่งที่ไม่อาจจะตอบสนองได้อย่างเต็มที่ ฉะนั้นโชเพินเฮาเออร์จึงนิยมวิถีชีวิตที่ลดความต้องการของมนุษย์ ที่คล้ายคลึงกับปรัชญาของศาสนาพุทธและเวทานตะ
อีตาโอมาจิป

อีตาโอมาจิปวาดในภาพวาดไอนุ โดยเทย์เรียว โคดามะ บรรจุสินค้าขนสัตว์และปลาแซลมอนแห้งไว้เต็ม
อีตาโอมาจิปจัดแสดงที่พิพิธภัณฑ์ฮกไกโด
อีตาโอมาจิป (ไอนุ: イタオマチㇷ゚, itaomacip) เป็นเรือที่ชาวไอนุสร้างขึ้นและใช้สำหรับการเดินเรือ
คำว่า "อีตาโอมาจิป" มาจาก คำว่า "อีตา" (ita) แปลว่า "แผ่นกระดาน" , "โอมา" (oma) แปลว่า "มี" และ "จิป" (cip) แปลว่า "เรือ" ดังนั้นจึงรวมแล้วหมายถึง "เรือที่มีแผ่นกระดาน" (อนึ่งคำว่า "อีตา" เป็นคำยืมจากคำว่า 板 ในภาษาญี่ปุ่นอีกที)
เรือชนิดนี้สร้างขึ้นโดยการเจาะต้นไม้ใหญ่ เช่น คัตสึระ หรือ ฮาริงิริ และเพิ่มขนาดโดยติดแผ่นด้านข้าง โดยทั่วไปแล้วใช้แล่นเพื่อเดินทางในน่านน้ำภายในประเทศ เช่นในแม่น้ำและทะเลสาบเพื่อทำการค้า เรือที่สร้างด้วยเทคนิคนี้ไม่เป็นที่รู้จักนอกภูมิภาคไอนุในญี่ปุ่น
อาร์ชดยุกคาร์ล คริสเตียนแห่งออสเตรีย

อาร์ชดยุกคาร์ล คริสเตียนแห่งออสเตรีย (เยอรมัน: Erzherzog Carl Christian von Österreich ; 28 สิงหาคม พ.ศ. 2497) เป็นขุนนางชาวเบลเยียม พระองค์เป็นพระโอรสพระองค์ที่สามในอาร์ชดยุกคาร์ล ลุดวิกแห่งออสเตรียกับอาร์ชดัชเชสโยลันเดอแห่งออสเตรีย
พระประวัติ

อาร์ชดยุกคาร์ล คริสเตียนแห่งออสเตรีย ประสูติเมื่อวันที่ 26 สิงหาคม พ.ศ. 2497 ณ ประเทศเบลเยียม เป็นพระโอรสในอาร์ชดยุกคาร์ล ลุดวิก แห่งออสเตรีย และอาร์ชดัชเชสโยลันเดอแห่งออสเตรีย ทรงเป็นสมาชิกแห่งราชวงศ์ฮาพส์บวร์ค
การรับรองพระสถานะในเบลเยียม

สมเด็จพระราชาธิบดีโบดวงแห่งเบลเยียมมีพระบรมราชโองการประกาศต่อสาธารณชนว่า
นับแต่นี้ต่อไปสมาชิกในราชวงศ์ฮาพส์บวร์คจะมีพระสถานเป็นเซอรีนไฮเนส เท่านั้นไม่ว่าจะกรณีใดๆก็ตาม และประกาศว่าราชวงศ์ฮาพส์บวร์คจะเปลี่ยนเป็นราชวงศ์ฮาพส์บวร์ค-ลอแรน เท่านั้นที่จะมีฐานันดร อิมพีเรียลไฮเนส
โดยในปัจจุบัน เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต พระสวามีในเจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต เป็นพระประมุขราชวงศ์นี้อยู่
เสกสมรส

พระองค์ทรงเสกสมรสกับอาร์ชดัชเชสมารี-อัสทรีดแห่งออสเตรีย พระธิดาในแกรนด์ดยุกฌ็องแห่งลักเซมเบิร์ก โดยเสกสมรสเมื่อวันที่ 6 กุมภาพันธ์ พ.ศ. 2525 ณ เมืองลักเซมเบิร์ก โดยเจ้าหญิงมารี-อัสทรีดแห่งลักเซมเบิร์ก ได้รับพระราชทานพระอิสริยยศเป็น อาร์ชดัชเชสแห่งออสเตรีย พระชายา และมีพระนามอย่างเป็นทางการในภาษาอังกฤษว่า (อังกฤษ: Her Imperial and Royal Highness Archduchess Marie-Astrid of Austria, Princess of Luxembourg, Nassau and Bourbon-Parma) โดยทรงมีพระบุตรร่วมกันดังนี้
อาร์ชดัชเชสมาเรีย-คริสติน
อาร์ชดยุกอิม
อาร์ชดยุกคริสตอฟ
อาร์ชดยุกอเล็กซานเดอร์
อาร์ชดัชเชสกาเบรียลลา
อาเบ-อัคท์ซีโอนของเยอรมนีในโปแลนด์

| อาเบ-อัคท์ซีโอน |
| --- | --- |
ตำรวจนาซีกำลังเคลื่อนย้ายเหยื่อที่ถูกพิพากษาไปสังหารในป่าปัลมีรือ ค.ศ. 1940 (ภาพแอบถ่ายจากบ้านหลังหนึ่งโดยขบวนการใต้ดินต่อต้านนาซีของชาวโปแลนด์)
หรือเป็นที่รู้จัก: ปฏิบัติการพิเศษเพื่อการทำให้เกิดสันติ
สถานที่: ป่าปัลมีรือและสถานที่คล้ายกันในในโปแลนด์ที่ถูกยึดครอง
วันที่: ฤดูใบไม้ผลิถึงฤดูร้อน ค.ศ. 1940
รูปแบบ: การสังหารหมู่ด้วยอาวุธปืนอัตโนมัติ
ผู้ทำ: แวร์มัคท์, ไอน์ซัทซ์กรุพเพิน
ผู้ร่วม:  ไรช์เยอรมัน
องค์การ: วัฟเฟิน-เอ็สเอ็ส, ชุทซ์ชตัฟเฟิล, กองพันออร์โพ, ซิชเชอร์ไฮทซ์ดีนสท์
เหยือ: ปัญญาชนและผู้นำชาวโปแลนด์ประมาณ 7,000 คน
Documentation: ปาเวียกและเกสตาโพ
อณุสรณ์: แหล่งฆาตกรรมและจุดเนรเทศต่าง ๆ
หมายเหตุ: ขั้นร้ายแรงของการบุกครองโปแลนด์
อาเบ-อัคท์ซีโอน (เยอรมัน: AB-Aktion, ย่อมาจาก Außerordentliche Befriedungsaktion; "ปฏิบัติการพิเศษเพื่อการทำให้เกิดสันติ") เป็นขั้นที่สองของการรณรงค์ความรุนแรงของนาซีเยอรมันระหว่างสงครามโลกครั้งที่สอง มุ่งเป้าไปที่การกำจัดกลุ่มปัญญาชนและชนชั้นสูงในสังคมโปแลนด์ทั่วทุกพื้นที่ที่เยอรมนีคาดว่าจะผนวกเป็นของตนในที่สุด การสังหารส่วนใหญ่เกิดขึ้นในรูปแบบการอุ้มหายหมู่จากเมืองและเมืองใหญ่หลายเมืองเมื่อเยอรมนีได้เดินทางมาถึง  ในฤดูใบไม้ผลิและฤดูร้อน ค.ศ. 1940 ชาวโปแลนด์มากกว่า 30,000 คนได้ถูกเจ้าหน้าที่นาซีจับกุมในโปแลนด์ตอนกลางภายใต้การยึดครองของเยอรมนี ประมาณ 7,000 คนในจำนวนนั้นซึ่งรวมถึงผู้นำชุมชน ศาสตราจารย์ ครู และนักบวช (ได้ถูกระบุว่าเป็นผู้ต้องสงสัยที่พัวพันในอาชญากรรม) ถูกสังหารอย่างลับ ๆ ในเวลาต่อมาตามสถานที่ต่าง ๆ ซึ่งรวมถึงในป่าปัลมีรือใกล้หมู่บ้านปัลมีรือ ส่วนคนอื่น ๆ ถูกส่งไปยังค่ายกักกันเยอรมัน
อาร์ชดัชเชสโรซาแห่งออสเตรีย

อาร์ชดัชเชสโรซาแห่งออสเตรีย (เยอรมัน: Rosa von Österreich) ทรงเป็นพระธิดาพระองค์สุดท้องใน อาร์ชดยุกเพเทอร์ แฟร์ดีนันท์ แห่งออสเตรีย กับ เจ้าหญิงมาเรีย คริสตินาแห่งบูร์บง-ซิซิลีทั้งสอง โดยทรงมีพรพระอิสริยยศและฐานันดรศักดิ์มาแต่แลกประสูติคิอ เฮอร์อิมพิเรียลไฮนีส อาร์ชดัชเชสโรซาแห่งออสเตรีย เจ้าหญิงแห่งทัสกานี เจ้าหญิงแห่งโบฮิเมีย และเจ้าหญิงแห่งออสเตรีย พระชนม์ชีพในวัยเยาว์ของพระองค์นั้นถูกเลี้ยงดูมากับพระเชษฐา พระภคินีในซัลทซ์บวร์ค และ เวียนนา จนสิ้นสุดสงครามโลกครั้งที่หนึ่ง ครอบครัวของพระองงค์ยึงย้ายไปประทับที่ลูเซิร์น สวิตเซอร์แลนด์
เสกสมรส

อาร์ชดัชเชสโรซาแห่งออสเตรีย ทรงเสกสมรสกับ ฟิลิปป์ อัลเบรชท์ ดยุกแห่งเวือร์ทเทิมแบร์ค เมื่อวันที่ 1 สิงหาคม ค.ศ. 1928 มีพระบุตรคือ
ดัชเชสเฮเลน
ดยุกลุดวิจ อัลเบรฃท์
ดัชเชสเอลิซาเบธแห่งเวือร์ทเทิมแบร์ค (ประสูติ ค.ศ. 1933)
ดัชเชสมาเรีย-เทเรซาแห่งเวือร์ทเทิมแบร์ค
คาร์ล ดยุกแห่งเวือร์ทเทิมแบร์ค
ดัชเชสมาเรีย อันโทเนีย
อาร์ชดัชเชสโรซาแห่งออสเตรีย สิ้นพระชนม์ลงเมื่อวันที่ 17 กันยายน ค.ศ. 1983 สิริพระชันษา 76 ปี ซึ่งก่อนวันประสูติปีที่ 77 เพียง 5 วัน
อิงอิง

↑   Darryl Lundy (10 May 2003). "Rosa Erzherzogin von Österreich". ThePeerage.com. Retrieved 2009-07-26.
↑   Paul Theroff. "TUSCANY". Paul Theroff's Royal Genealogy Site. Retrieved 2009-07-26.
อาเรา

| อาเรา |
| --- | --- |
เมืองอาเรา
   ตราอาร์ม
อาเรา
 ที่ตั้งของอาเรา  
พิกัด: 47°24′N 8°03′E﻿ / ﻿47.400°N 8.050°E﻿ / 47.400; 8.050
ประเทศ:  สวิตเซอร์แลนด์
รัฐ: อาร์เกา
เขต: อาเรา
การปกครอง
 • นายกเทศมนตรี: Marcel Guignard FDP/PRD  (ตั้งแต่ 2004)
พื้นที่
 • ทั้งหมด: 12.34 ตร.กม. (4.76 ตร.ไมล์)
ความสูง: 381 เมตร (1,250 ฟุต)
ความสูงจุดสูงสุด (Hungerberg): 471 เมตร (1,545 ฟุต)
ความสูงจุดต่ำสุด (Aar): 365 เมตร (1,198 ฟุต)
ประชากร (ธ.ค. 2009)
 • ทั้งหมด: 16,040 คน
 • ความหนาแน่น: 1,300 คน/ตร.กม. (3,400 คน/ตร.ไมล์)
รหัสไปรษณีย์: 5000
เลข SFOS: 4001
เมืองแฝด: Neuchâtel (Switzerland), Delft (Netherlands), Reutlingen (Germany)
เว็บไซต์: www.aarau.ch
อาเรา (เยอรมัน: Aarau) เป็นเมืองหลวงของรัฐอาร์เกาซึ่งตั้งอยู่ทางตอนเหนือของสวิตเซอร์แลนด์ เป็นเมืองที่ประชากรพูดภาษาเยอรมันและผู้นับถือนิกายโปรเตสแตนต์เป็นหลัก อาเราตั้งอยู่บนที่ราบสูงสวิส ทางตอนใต้ติดกับภูเขาจูรา และตั้งอยู่ทางตะวันตกของซือริช
อัตโกร์กามุย

อ่าวอูจิอูระ จุดที่คาดว่ามีสัตว์ประหลาด "อักโกโรคามูอิ"
อัตโกร์กามุย (ไอนุ: At-kor-kamuy) หรือ อักโกโรคามูอิ (ญี่ปุ่น: アッコロカムイ; โรมาจิ: Akkorokamui) เป็นสัตว์ประหลาดขนาดใหญ่ที่มีลักษณะคล้ายหมึกยักษ์สีแดง จากนิทานพื้นบ้านชาวไอนุ ซึ่งคาดว่าน่าจะอยู่ในอ่าวอูจิอูระบนเกาะฮกไกโด ลักษณะลำตัวของมันนั้นมีขนาดใหญ่ถึง 120 เมตร ชื่อของมันแปลได้ว่า "หมึกสาย" ชาวไอนุมักจะกลัว "อัตโกร์กามุย" โดยเชื่อว่ามันเป็นสัตว์ดุร้ายที่มีแนวโน้มที่จะโจมตีเรือที่แล่นในทะเล ชาวประมงมักจะพกเคียวขนาดใหญ่ขึ้นเรือเพื่อป้องกันตนเองจากอัตโกร์กามุย
ดูเพิ่ม

คราเคน
ปลาหมึกยักษ์
กีมูไนนู

กีมูไนนู (ไอนุ: キムナイヌ, kim-un-aynu) หรืออาจอ่านว่า กีมุนไอนู (キムンアイヌ) แปลว่า "มนุษย์บนภูเขา" (กิม=ภูเขา, อุน=อยู่, ไอนู=มนุษย์) เป็นโยไกในตำนานของชาวไอนุ
ภาพรวม

ตามตำนานที่สืบทอดมาในเทือกเขาไดเซ็ตสึซังของฮกไกโด มีดินแดนบนเนินเขาที่อยู่ลึกลงไปในแม่น้ำอิชิการิซึ่งผู้คนได้รับคำสั่งไม่ให้ค้างคืนเพราะกลัวอันตรายจากกีมูไนนู ว่ากันว่ากีมูไนนูมีความว่องไวและแข็งแกร่งมาก มันสามารถไล่ตามได้แม้แต่หมี และจะจับมาฆ่าทิ้ง แต่ถ้าจุดบุหรี่แล้วยื่นให้มันจะไม่ฆ่าคน
กีมูไนนูชอบบุหรี่ หากสูบบุหรี่บนภูเขากีมูไนนูก็จะมาหา แต่ถ้าหยิบบุหรี่ขึ้นมาแล้วพูดว่า "ขอมอบให้กับเทพเจ้าแห่งภูเขา" ก็จะไม่ได้รับอันตราย
เทือกเขาไดเซ็ตสึซัง
อิงเงินโบล

| อิงเงินโบล |
| --- | --- |
   ตราอาร์ม
ประเทศ:  สวิตเซอร์แลนด์
รัฐ: ชวีทซ์
พื้นที่
 • ทั้งหมด: 16.20 ตร.กม. (6.25 ตร.ไมล์)
ความสูง: 439 เมตร (1,440 ฟุต)
ประชากร (ธ.ค. 2015)
 • ทั้งหมด: 8,695 คน
 • ความหนาแน่น: 540 คน/ตร.กม. (1,400 คน/ตร.ไมล์)
รหัสไปรษณีย์: 6440
เลข SFOS: 1364
เว็บไซต์: www.ingenbohl.ch
อิงเงินโบล (เยอรมัน: Ingenbohl) เป็นเทศบาลในรัฐชวีทซ์ ประเทศสวิตเซอร์แลนด์ ตั้งอยู่ริมชายฝั่งทางตะวันออกของทะเลสาบลูเซิร์น เทศบาลอิงเงินโบลประกอบด้วยหมู่บ้านอิงเงินโบล (Ingenbohl) และชุมชนบรุนเนิน (Brunnen), วีเลิน (Wilen), ชเร็งกีเกิน (Schränggigen) และอุนเทอร์เชินเนินบุช (Unterschönenbuch)
อารามเมลค์

| แอบบีเมลค์ Stift Melk |
| --- | --- |
Melk Abbey
แอบบีเมลค์

48°13′41″N 15°20′02″E﻿ / ﻿48.22806°N 15.33389°E﻿ / 48.22806; 15.33389
ที่ตั้ง: เมลค์
ประเทศ:  ออสเตรีย
นิกาย: โรมันคาทอลิก
เว็บไซต์: เว็บไซต์ของแอบบีเมลค์
สถานะ: แอบบี
ก่อตั้ง: ค.ศ. 1089
ประเภทสถาปัตย์: แผนผังคริสต์ศาสนสถาน
รูปแบบสถาปัตย์: บาโรก
แอบบีเมลค์ (เยอรมัน: Stift Melk, อังกฤษ: Melk Abbey) เป็นสำนักสงฆ์ของลัทธิเบ็นนาดิคตินของนิกายโรมันคาทอลิกที่ตั้งอยู่บนเนินเขาเหนือแม่น้ำดานูบเหนือเมืองเมลค์ในประเทศออสเตรีย แอบบีเมลค์เป็นที่ตั้งของสังฆมณฑลเมลค์
แอบบีเมลค์ก่อตั้งขึ้นเมื่อปี ค.ศ. 1089 เมื่อลีโอโพลด์ที่ 2 มากราฟแห่งออสเตรียถวายปราสาทหลังหนึ่งของตนเองให้แก่นักบวชเบ็นนาดิคตินจากแอบบีแลมบาค ในคริสต์ศตวรรษที่ 12 ก็ได้มีการก่อตั้งสถานศึกษา และห้องสมุดของแอบบีไม่นานก็กลายมามีชื่อเสียงในด้านงานสะสมหนังสือวิจิตรเป็นจำนวนมาก โรงเขียนหนังสือของแอบบีก็เป็นสถานที่สำคัญในการผลิตหนังสือ ในคริสต์ศตวรรษที่ 15 แอบบีกลายเป็นศูนย์กลางของขบวนการ “การปฏิรูปเมลค์” ซึ่งเป็นขบวนการที่พยายามฟื้นฟูการดำรงชีวิตแบบระบบสำนักสงฆ์ในออสเตรียและเยอรมนีตอนใต้
ในปัจจุบันตัวอาคารแบบบาโรกอันสง่างามที่เห็นสร้างขึ้นระหว่างปี ค.ศ. 1702 ถึงปี ค.ศ. 1736 ตามแบบที่ออกโดยยาคอป พรันด์เทาเออร์ สิ่งที่น่าสนใจของแอบบีโดยเฉพาะคืองานจิตรกรรมฝาผนังโดยโยฮันน์ มิคาเอล โรทท์เมเยอร์ และห้องสมุดที่มีหนังสือวิจิตรของยุคกลางจำนวนมากมาย ที่รวมทั้งงานสะสมต้นฉบับดนตรีอันมีชื่อเสียง และจิตรกรรมฝาผนังโดยพอล โทรเกอร์
ความมีชื่อเสียงและความสำคัญทางด้านการให้การศึกษาของแอบบีทำให้เมลค์รอดจากการถูกยุบภายใต้สมเด็จพระจักรพรรดิโจเซฟที่ 2 เมื่อแอบบีออสเตรียอื่นๆ ต่างก็ถูกยึดและยุบกันไปตามๆ กันระหว่างปี ค.ศ. 1780 ถึงปี ค.ศ. 1790 และก็สามารถรอดมาได้จากการถูกทำลายอีกหลายครั้งต่อมา ที่รวมทั้งระหว่างสงครามนโปเลียน และระหว่างช่วงเวลาหลังจาก “การผนวกออสเตรีย” โดยนาซีที่เริ่มขึ้นในปี  ค.ศ. 1938 เมื่อสถานศึกษาและส่วนใหญ่ของแอบบีถูกยึดครองโดยรัฐ แอบบีได้รับสถานศึกษาคืนหลังจากสงครามโลกครั้งที่สอง และในปัจจุบันสถานศึกษาของแอบบีรับนักเรียนได้เกือบ 900 คนทั้งชายและหญิง
ระเบียงภาพ

แอบบีเมลค์มองจากแม่น้ำดานูบ
แอบบีเมลค์ยามค่ำ
แอบบีเมลค์
ภายในแอบบีเมลค์
ที่นั่งในบริเวณร้องเพลงสวด
แท่นเทศน์
โดมของแอบบี
จิตรกรรมฝาผนังบนเพดาน
แท่นบูชานักบุญไมเคิล
“ชัยชนะของนักบวช”
โยฮันน์ มิคาเอล โรทท์เมเยอร์
“ชัยชนะของนักบุญเบ็นนาดิคติน
และการอัสสัมชัญไปยังสวรรค์”
โยฮันน์ มิคาเอล โรทท์เมเยอร์
ภาพเขียนบนเพดานในโถงหินอ่อน
ห้องสมุด
ฉากแท่นบูชา
ภายในพิพิธภัณฑ์ของแอบบี
แอบบีเมลค์ ค.ศ. 1672 ก่อนที่จะได้รับการบูรณปฏิสังขรณ์โดยยาคอป พรันด์เทาเออร์
ดูเพิ่ม

แอบบี
คริสต์ศาสนสถาน
สถาปัตยกรรมการก่อสร้างมหาวิหารในยุโรปตะวันตก
ส่วนประกอบของคริสต์ศาสนสถาน
แผนผังมหาวิหาร (ผังแสดงส่วนประกอบต่างๆ ของวัด)
สถาปัตยกรรมบาโรก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เมลค์
พจนานุกรมศัพท์สถาปัตยกรรมคริสต์ศาสนา
อิลเซอ ค็อค

| อิลเซอ ค็อค |
| --- | --- |
อิลเซอ ค็อค
เกิด: มาร์กาเรเทอ อิลเซอ เคอเลอร์ 22 กันยายน ค.ศ. 1906(1906-09-22) เดรสเดิน ราชอาณาจักรแซกโซนี จักรวรรดิเยอรมัน
เสียชีวิต: 1 กันยายน ค.ศ. 1967(1967-09-01) (60 ปี) ไอชัค เยอรมนีตะวันตก
สัญชาติ: เยอรมัน
ชื่ออื่น: แม่มดแห่งบูเคินวัลท์
มีชื่อเสียงจาก: Atrocities committed at Buchenwald and Majdanek concentration camps Wife of camp commandant chief overseer
คู่สมรส: คาร์ล อ็อทโท ค็อค    (ค.ศ. 1936–1945)
อิลเซอ ค็อค (เยอรมัน: Ilse Koch; 22 กันยายน 1906 – 1 กันยายน 1967) เป็นภรรยาของคาร์ล อ็อทโท ค็อค ผู้บัญชาการของค่ายกักกันนาซี ได้แก่ ค่ายบูเคินวัลท์ (ค.ศ. 1937–1941) และค่ายไมดาแนก (ค.ศ. 1941–1943) ใน ค.ศ. 1947 เธอได้กลายเป็นหนึ่งในคนแรกที่มีความโดดเด่นของนาซีจากการต่อสู้คดีในการพิจารณาคดีโดยกองทัพสหรัฐ
อาร์ชดัชเชสมารีอา อันนุนท์ซีอาทาแห่งออสเตรีย

อาร์ชดัชเชสมารีอา อันนุนท์ซีอาทาแห่งออสเตรีย
อาร์ชดัชเชสมารีอา อันนุนท์ซีอาทาแห่งออสเตรีย (เยอรมัน: Maria Annunziata von Österreich) 13 กรกฎาคม พ.ศ. 2419 - 8 เมษายน พ.ศ. 2504) ทรงเป็นอาร์ชดัชเชสแห่งออสเตรีย
พระราชประวัติ

อาร์ชดัชเชสมารีอา อันนุนท์ซีอาทา ประสูติเมื่อวันที่ 13 กรกฎาคม พ.ศ. 2419 พระองค์เป็นพระราชธิดาองค์เล็กใน อาร์ชดยุกคาร์ล ลูทวิช แห่งออสเตรีย และพระมเหสีองค์ที่ 3 ของพระองค์ เจ้าหญิงมารีอา เทเรซ่าแห่งโปรตุเกส ทรงเป็นหัวหน้าแม่ชีในวิหารแห่งหนึ่งในกรุงปราก
สิ้นพระชนม์

อาร์ชดัชเชสมารีอา อันนุนท์ซีอาทา สิ้นพระชนม์เมื่อวันที่ 8 เมษายน พ.ศ. 2504 ณ วาดุซ ประเทศลิกเตนสไตน์ สิริพระชันษา 85 ชันษา ไม่ทรงอภิเษกสมรส
ราชตระกูล

| 0 | 1 | 2 | 3 |
| --- | --- | --- | --- |

| อาร์ชดัชเชสมารีอา อันนุนท์ซีอาทาแห่งออสเตรีย | พระชนก: อาร์ชดยุกคาร์ล ลูทวิชแห่งออสเตรีย (สมเด็จพระจักรพรรดิฟรานซ์ที่ 1 แห่งออสเตรีย) | พระอัยกาฝ่ายพระชนก: อาร์ชดยุกฟรานซ์ คาร์ลแห่งออสเตรีย | พระปัยกาฝ่ายพระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ |
| อาร์ชดัชเชสมารีอา อันนุนท์ซีอาทาแห่งออสเตรีย | พระชนก: อาร์ชดยุกคาร์ล ลูทวิชแห่งออสเตรีย (สมเด็จพระจักรพรรดิฟรานซ์ที่ 1 แห่งออสเตรีย) | พระอัยกาฝ่ายพระชนก: อาร์ชดยุกฟรานซ์ คาร์ลแห่งออสเตรีย | พระปัยยิกาฝ่ายพระชนก: เจ้าหญิงมารีอา เทเรซ่าแห่งทู ซิชิลีส์ |
| อาร์ชดัชเชสมารีอา อันนุนท์ซีอาทาแห่งออสเตรีย | พระชนก: อาร์ชดยุกคาร์ล ลูทวิชแห่งออสเตรีย (สมเด็จพระจักรพรรดิฟรานซ์ที่ 1 แห่งออสเตรีย) | พระอัยยิกาฝ่ายพระชนก: เจ้าหญิงโซฟีแห่งบาวาเรีย | พระปัยกาฝ่ายพระชนก: สมเด็จพระราชาธิบดีแม็กซีมีเลียนที่ 1 โจเซฟแห่งบาวาเรีย |
| อาร์ชดัชเชสมารีอา อันนุนท์ซีอาทาแห่งออสเตรีย | พระชนก: อาร์ชดยุกคาร์ล ลูทวิชแห่งออสเตรีย (สมเด็จพระจักรพรรดิฟรานซ์ที่ 1 แห่งออสเตรีย) | พระอัยยิกาฝ่ายพระชนก: เจ้าหญิงโซฟีแห่งบาวาเรีย | พระปัยยิกาฝ่ายพระชนก: เจ้าหญิงแคโรน์แห่งบาเดน |
| อาร์ชดัชเชสมารีอา อันนุนท์ซีอาทาแห่งออสเตรีย | พระชนนี: เจ้าหญิงมารีอา เทเรซ่าแห่งโปรตุเกส | พระอัยกาฝ่ายพระชนนี: สมเด็จพระราชาธิบดีมิเกลที่ 1 แห่งโปรตุเกส | พระปัยกาฝ่ายพระชนนี: สมเด็จพระราชาธิบดีจอห์นที่ 6 แห่งโปรตุเกส |
| อาร์ชดัชเชสมารีอา อันนุนท์ซีอาทาแห่งออสเตรีย | พระชนนี: เจ้าหญิงมารีอา เทเรซ่าแห่งโปรตุเกส | พระอัยกาฝ่ายพระชนนี: สมเด็จพระราชาธิบดีมิเกลที่ 1 แห่งโปรตุเกส | พระปัยยิกาฝ่ายพระชนนี: เจ้าหญิงชาลอตแห่งสเปน |
| อาร์ชดัชเชสมารีอา อันนุนท์ซีอาทาแห่งออสเตรีย | พระชนนี: เจ้าหญิงมารีอา เทเรซ่าแห่งโปรตุเกส | พระอัยยิกาฝ่ายพระชนนี: เจ้าหญิงอเดเลดแห่งลูเวสเทิร์น-เวอร์เธม-โรเซนเบิร์ก | พระปัยกาฝ่ายพระชนนี:  ไม่มีข้อมูล |
| อาร์ชดัชเชสมารีอา อันนุนท์ซีอาทาแห่งออสเตรีย | พระชนนี: เจ้าหญิงมารีอา เทเรซ่าแห่งโปรตุเกส | พระอัยยิกาฝ่ายพระชนนี: เจ้าหญิงอเดเลดแห่งลูเวสเทิร์น-เวอร์เธม-โรเซนเบิร์ก | พระปัยยิกาฝ่ายพระชนนี:  ไม่มีข้อมูล |
อาร์น็อลท์ เบิคคลีน

อาร์น็อลท์ เบิคคลีน (เยอรมัน: Arnold Böcklin; 16 ตุลาคม ค.ศ. 1827 – 16 มกราคม ค.ศ. 1901) เป็นจิตรกรชาวสวิสของตระกูลการเขียนแบบสัญลักษณ์นิยมในคริสต์ศตวรรษที่ 19
เบิคคลีนเริ่มการศึกษาที่ดึสเซิลดอร์ฟที่ซึ่งเขาได้รู้จักกับอันเซ็ล์ม ฟ็อยเออร์บัค เดิมเบิคคลีนเป็นจิตรกรภูมิทัศน์ การเดินทางไปบรัสเซลส์, ซูริก, เจนีวา และโรมทำให้ได้เห็นงานเขียนของสมัยคลาสสิกและสมัยฟื้นฟูศิลปวิทยา และทิวทัศน์เมดิเตอร์เรเนียน อิทธิพลใหม่นี้ทำให้เบิคคลีนเริ่มใช้อุปมานิทัศน์และตัวแบบลึกลับในองค์ประกอบของภาพเขียน ใน ค.ศ. 1866 เบิคคลีนพำนักอยู่ที่บาเซิล, ค.ศ. 1871 ในมิวนิก, ค.ศ. 1885 ที่ฮ็อททิงเงินในสวิตเซอร์แลนด์ และในบั้นปลายของชีวิตที่ฟีเยโซเลไม่ไกลจากฟลอเรนซ์
ดูเพิ่ม

สัญลักษณ์นิยม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาร์น็อลท์ เบิคคลีน
ผลงานของ Arnold Böcklin ที่โครงการกูเทินแบร์ค
Bocklin in "History of Art" เก็บถาวร 2020-11-27 ที่ เวย์แบ็กแมชชีน
Böcklin biography and images at CGFA เก็บถาวร 2016-01-08 ที่ เวย์แบ็กแมชชีน
70 different engravings by Arnold Böcklin on display with translations( 2009-10-25)
Toteninsel.net: an encyclopedia in progress dedicated to A.Bocklin's Isle of the Dead: copies, parodies, inspirations...
ยูการ์

ยูการ์ (ไอนุ: ユカㇻ, yukar) หรือ ยูการะ (ญี่ปุ่น: ユーカラ; โรมาจิ: yūkara) คือบทกวีมหากาพย์ ที่สืบทอดโดยชาวไอนุ คำว่า "ยูการ์" ในภาษาไอนุมีความหมายว่า "บทกวีมหากาพย์" เนื่องจากส่วนใหญ่มักจะเป็นเรื่องของวีรบุรุษที่เป็นเด็กหนุ่ม ดังนั้นบางครั้งจึงถูกเรียกในภาษาญี่ปุ่นว่า "บทกวีมหากาพย์วีรบุรุษ" (英雄叙事詩)
ภาพรวม

เนื่องจากชาวไอนุไม่มีตัวอักษรสำหรับเขียน ยูการ์จึงได้รับการถ่ายทอดด้วยปากเปล่าเป็นหลัก
ยูการ์มีตั้งแต่เรื่องสั้น ๆ ไปจนถึงเรื่องยาวที่ใช้เวลาหลายวันในการเล่า ตามการจัดหมวดหมู่โดยนักวิชาการไอนุศึกษา ยูการ์แบ่งออกเป็นสองประเภท คือ: ไอนูยูการ์ (ยูการ์ของมนุษย์) และ กามุยยูการ์ (ยูการ์ของกามุย)
ไอนูยูการ์ซึ่งเล่าเรื่องเกี่ยวกับมนุษย์เป็นหลักนั้นมักเป็นจะเป็นเรื่องราวการผจญภัยของเด็กหนุ่มชื่อโปยยาอุนเปเป็นตัวเอก
สำหรับกามุยยูการ์นั้นจะใช้รูปแบบการเล่าจากมุมมองของกามุย เป็นเรื่องราวของโลกแห่งเทพเจ้าที่สะท้อนถึงโลกทัศน์ของชาวไอนุ ประกอบด้วยคำสอนเกี่ยวกับความสัมพันธ์ระหว่างมนุษย์กับพระเจ้าและธรรมชาติ
เรื่องราวที่เป็นร้อยแก้วจะเรียกว่า อูเอเปเกร์
ชาวไอนุได้สืบทอดตำนานเทพเจ้าแห่งธรรมชาติและตำนานของวีรบุรุษด้วยการแสดงออกที่หลากหลายผ่านคำพูดปากต่อปากในภาษาไอนุซึ่งไม่มีภาษาเขียน ในช่วงไม่กี่ปีที่ผ่านมาเนื่องจากความเสื่อมถอยของภาษาไอนุและวัฒนธรรมไอนุ จำนวนผู้บรรยายวรรณกรรมปากเปล่ารวมถึงยูการ์ก็ค่อย ๆ ลดลง แต่ในยุคหลังมานี้ก็ได้มีความพยายามในการฟื้นฟูขึ้นมา โดยมีการฝึกสอนคนรุ่นใหม่มากขึ้น
อาร์ชดยุกเพเทอร์ แฟร์ดีนันท์ แห่งออสเตรีย

| อาร์ชดยุกเพเทอร์ แฟร์ดีนันท์ |
| --- | --- |
อาร์ชดยุกแห่งออสเตรีย

ประมุขราชตระกูลฮาพส์บวร์ค-ตอสคานา
ครองราชย์: 1921 – 8 พฤศจิกายน 1948
ก่อนหน้า: อาร์ชดยุกโยเซฟ แฟร์ดีนันท์
ถัดไป: อาร์ชดยุกก็อทฟรีท

ประสูติ: 12 พฤษภาคม ค.ศ. 1874(1874-05-12) ซัลทซ์บวร์ค จักรวรรดิออสเตรีย-ฮังการี
สิ้นพระชนม์: 8 พฤศจิกายน ค.ศ. 1948(1948-11-08) (74 ปี) ซังคท์กิลเกิน รัฐซัลทซ์บวร์ค ประเทศออสเตรีย
ชายา: เจ้าหญิงมาเรีย คริสตินาแห่งบูร์บง-ซิซิลีทั้งสอง
พระบุตร:  อาร์ชดยุกก็อทฟรีท  เฮเลเนอ ดัชเชสแห่งเวือร์ทเทิมแบร์ค  อาร์ชดยุกเกออร์ค  โรซา ดัชเชสแห่งเวือร์ทเทิมแบร์ค 
ราชวงศ์: ฮาพส์บวร์ค-ลอแรน
พระบิดา: Ferdinand IV, Grand Duke of Tuscany
พระมารดา: Alice of Bourbon-Parma
อาร์ชดยุกเพเทอร์ แฟร์ดีนันท์ แห่งออสเตรีย-ตอสคานา (เยอรมัน: Peter Ferdinand von Österreich-Toskana) ทรงเป็นอาร์ชดยุกแห่งออสเตรีย-ฮังการี และผู้บัญชาการทหารในสงครามโลกครั้งที่หนึ่ง
พระประวัติ

อาร์ชดยุกเพเทอร์ แฟร์ดีนันท์ ประสูติเมื่อวันที่ 12 พฤษภาคม ค.ศ. 1874 ทรงเป็นพระโอรสพระองค์สุดท้องใน แกรนด์ดยุกเฟอร์ดินานด์ที่ 6 แห่งทัสคานี และ เจ้าหญิงอลิซแห่งปาร์มา (1849-1953)  โดยทรงดำรงตำแหน่งเป็นผู้บัญชาการในกองทัพฮังการีในช่วงสงครามโลกครั้งที่สองด้วย พระองค์ทรงดำรงพระยศเป็น แกรนด์ดยุกแห่งตอสคานา ต่อจากพระเชษฐา นั่นคืออาร์ชดยุกโยเซฟ แฟร์ดีนันท์ แห่งออสเตรีย
ราชการทหาร

เริ่มรับราชการทหารในปีค.ศ. 1908 โดยรั้งยศพันเอกในปีค.ศ. 1911 ที่สำคัญทั่วไปและ 23 เมษายน ค.ศ. 1914 ทรงได้รับการเลื่อนตำแหน่งให้เป็น รองจอมพล (Feldmarschall-Leutnant) เมื่อสงครามโลกครั้งที่หนึ่งอุบัติขึ้นในเดือนสิงหาคม ค.ศ. 1914 ได้ทรงเลื่อนเป็นผู้บัญชาการกองพลทหารราบที่ 25 ซึ่งต่อสู้กับรัสเซียในแคว้นกาลิเซียและตอนใต้ของโปแลนด์ซึ่งเป็นส่วนหนึ่งของจักรวรรดิออสเตรีย-ฮังการี
เมื่อวันที่ 17 เมษายน 1917 ทรงถูกเรียกตัวและเป็นนายพลแห่งกองทหารรักษาการณ์กองบัญชาการทหารบกเข้าแถวหน้าของอิตาลี กองกำลังของเขาชนะ ซึ่งเป็นครั้งแรกที่ได้รับการปกป้องช่วงต้นแล้วคลุมกองทัพด้านข้างของ14 กองทัพเยอรมันระหว่างการพัฒนาในการต่อสู้ของเร็ทวันที่ 15 สิงหาคม 1918 กองกำลังประจำการในเทิร์นติโน ถูกเปลี่ยนชื่อเป็นกองทัพ 26 ตั้งแต่เดือนตุลาคม 1918 ในวันสุดท้ายของสงครามทรงสั่งกองทัพบกที่ 10 ในเทรนตันในนามของจอมพลอเล็กซานเดอ ร์ฟอนโค
เสกสมรส

อาร์ชดยุกเพเทอร์ แฟร์ดีนันท์ ทรงเสกสมรสกับ เจ้าหญิงมาเรีย คริสตินาแห่งบูร์บง-ซิซิลีทั้งสอง เมื่อวันที่ 8 พฤศจิกายน ค.ศ. 1900 ณ เมืองคานส์ ประเทศฝรั่งเศส โดยมีพระบุตรร่วมกันดังนี้
อาร์ชดยุกก็อทฟรีทแห่งออสเตรีย
อาร์ชดัชเชสเฮเลเนอแห่งออสเตรีย
อาร์ชดยุกเกออร์ค
อาร์ชดัชเชสโรซาแห่งออสเตรีย
อาร์ชดัชเชสโดโรเธียแห่งออสเตรีย

อาร์ชดัชเชสโดโรเธียแห่งออสเตรีย (เยอรมัน: Dorothea Theresa Marie Franziska, Prinzessin von Bayern; อังกฤษ: Archduchess Dorothea of Austria; 25 พฤษภาคม ค.ศ. 1920 – 5 กรกฎาคม ค.ศ. 2015) เป็นสมาชิกแห่งราชวงศ์วิทเทลส์บัคและเป็นเจ้าหญิงแห่งบาวาเรียโดยกำเนิด เธอกลายเป็นแกรนด์ดัชเชสตอสคานาในนามตั้งแต่วันที่ 8 พฤศจิกายน ค.ศ. 1948 จนถึง 21 มกราคม ค.ศ. 1984 จากการอภิเษกสมรสกับอาร์ชดยุกก็อทฟรีทแห่งออสเตรีย โดโรเธียเป็นสมาชิกของราชวงศ์ฮาพส์บวร์ค เธอเสียชีวิตเมื่อ ค.ศ. 2015
พระประวัติ

อาร์ชดัชเชสโดโรเธียแห่งออสเตรีย เดิม เจ้าหญิงโดโรเธียแห่งบาวาเรีย ประสูติ 25 พฤษภาคม ค.ศ. 1920 ณ สาธารณรัฐไวมาร์ โดยทรงเป็นพระธิดาพระองค์ที่ 5 และพระองค์ที่ 4 ใน เจ้าชายฟรันซ์แห่งบาวาเรีย กีบ เจ้าหญิงอิซาเบล อันโตนีแห่งครอย พระองค์ทรงมีพระเชษฐา พระภคินีและพระอนุชาดังนี้
เจ้าชายลุควิกแห่งบาวาเรีย
เจ้าหญิงมาเรีย เอลิซาเบธแห่งบาวาเรีย
เจ้าหญิงอัลเดอ มาเรียแห่งบาวาเรีย
เจ้าหญิงเอเลนอร์ มารีแห่งบาวาเรีย
เจ้าชายรัสโซแห่งบาวาเรีย
เสกสมรส

เจ้าหญิงโดโรเธีย เข้าพิธีเสกสมรสกับ อาร์ชดยุกก็อทฟรีทแห่งออสเตรีย เมื่อวันที่ 2 สิงหาคม ค.ศ. 1938 ณ ราชอาณาจักรฮังการี โดยหลังเสกสมรสแล้วเจ้าหญิงโดโรเธียได้รับการสถาปนาเป็น อาร์ชดัสเชสโดโรเธีย แกรนด์ดัชเชสแห่งทัสคานี พระชายา โดยมีพระบุตรร่วมกันดังนี้
อาร์ชดัชเชสเอลิซาเบธ
อาร์ขดัชเชสอลิซ
อาร์ชดยุกเลโอปอลด์ ฟรันซ์แห่งออสเตรีย
อาร์ชดัชเชสมาเรีย อองตัวเนต